3,4 millioner kroner. Så mange penge har Jobcenter Aalborg tirsdag fået besked om, at de modtager fra den statslige pulje kaldet "Job First". Støttekronerne skal Jobcenter Aalborg bruge på at hjælpe godt 175 kontanthjælpsmodtagere tilbage på arbejdsmarkedet. De 175 personer har alle det tilfælles at sociale eller helbredsmæssige problemer, gør det svært for dem at vende tilbage til arbejdsmarkedet. Konkret vil Jobcenter Aalborg arbejde for at få de berørte personer i virksomhedspraktik. Man har nemlig erfaring for, at et nyt netværk og kollegaer i det daglige er med til at opbygge selvtillid. Samtidig får den enkelte borger en personlig mentor, der vil hjælpe dem godt videre med den videre jobsøgning.

Opsummering:
Jobcenter Aalborg har tirsdag modtaget besked om at de modtager 3,4 millioner kroner fra den statslige pulje "Job First", der skal hjælpe kontanthjælpsmodtagere tilbage på arbejdsmarkedet.